Η πολιτική της Ευρωπαϊκής Ένωσης απέναντι στην προσφυγική κρίση, 2015 – 2018
Creators: name: Τσαγκαλάς, Ευθύμιος Βασιλείου
Publisher: name: Aristotle University of Thessaloniki
Year: 2020
Subjects: Προσφυγική κρίση
Φιλελεύθερος Διακυβερνητισμός
Ευρωπαϊκή Ένωση
Refugee crisis
Liberal Intergovernmentalism
European Union

description: Η παρούσα εργασία διερευνά το ζήτημα της αντίδρασης της Ευρωπαϊκής Ένωσης απέναντι στην προσφυγική κρίση, με έμφαση το χρονικό διάστημα από το 2015 και έπειτα, προσπαθώντας να απαντήσει σε ερωτήματα που αφορούν στα ιδιαίτερα χαρακτηριστικά της κρίσης αυτής, την αποτελεσματικότητα των μεθόδων που επιλέχτηκαν από την Ε.Ε. για τη διαχείρισή της, καθώς και για την ποιότητα της συνεργασίας μεταξύ των κρατών μελών της Ένωσης και τελικά την πιθανή πορεία της τα επόμενα χρόνια. Για το σκοπό αυτό επιλέγεται ως ερμηνευτικό εργαλείο η θεωρία του φιλελεύθερου διακυβερνητισμού, η οποία στηρίζεται στην παραδοχή ότι ορθολογικές κυβερνήσεις διαπραγματεύονται μεταξύ τους για θέματα κοινού ενδιαφέροντος, προσπαθώντας να προωθήσουν τις εθνικές προτεραιότητες των χωρών τους, όπως αυτές διαμορφώνονται στο εσωτερικό των χωρών αυτών. Μετά τη σκιαγράφηση του βασικού διεθνούς και ενωσιακού νομικού πλαισίου για τους πρόσφυγες, περιγράφεται σύντομα το χρονικό των γεγονότων της κρίσης, με έμφαση στη συμφωνία που επιτεύχθηκε μεταξύ των κρατών της Ε.Ε. και της Τουρκίας, αλλά και την αδυναμία καθιέρωσης ενός μόνιμου μηχανισμού ποσοστιαίων μετεγκαταστάσεων προσφύγων μεταξύ των χωρών της Ένωσης. Από την ανάλυση που ακολουθεί, αναδύεται ο τρόπος με τον οποίο καθορίστηκαν οι εθνικές προτεραιότητες των κρατών – μελών της Ένωσης, καθώς και η δημιουργία δύο διακριτών ομάδων χωρών μέσα στους κόλπους της, οι διαρκείς διαβουλεύσεις μεταξύ των οποίων καθόρισαν την πολιτική της Ε.Ε. για το διάστημα που μελετάται. Ως κύρια συμπεράσματα της ανάλυσης προκύπτουν η σχετική επιτυχία της Ένωσης να διαχειριστεί κάποια επιμέρους σημεία της κρίσης, η αδυναμία της να θεσμοθετήσει ένα μόνιμο και αποτελεσματικό μηχανισμό για την αντιμετώπισή της, η επιτυχία της θεωρίας του φιλελεύθερου διακυβερνητισμού να ερμηνεύσει σε μεγάλο βαθμό τα γεγονότα και τέλος οι αμφιβολίες που προκύπτουν για την ικανότητα της Ένωσης να διαχειριστεί κρίσεις τέτοιας δυναμικής στο μέλλον.
description: The present survey studies the respond of the European Union against the refugee crisis from 2015 onwards, trying to answer questions regarding the characteristics of this crisis, the effectiveness of the E.U. response and the quality of cooperation among the member states. Liberal intergovernmentalism, which is based on the idea of rational governments negotiating with each other, trying to promote national preferences, is the theory chosen as an explanatory framework. After outlining the international and E.U. legal framework regarding refugees, the sequence of events is described, with emphasis given at the E.U. – Turkey agreement and the failure of reaching an agreement for a permanent mechanism of relocation of refuges among the E.U. states. The analysis focuses on the various ways by which national preferences were formed, as well as the formation of two groups of states within the E.U. with different opinions about the necessary measures for tackling the crisis. The conclusions reveal the relative success of the E.U. policy in certain affairs of the crisis, but simultaneously its inability of forming a permanent and effective mechanism for dealing with it radically. Liberal intergovernmentalism proves successful as an explanatory tool and finally the prospects of the European Union are called into question, in the light of its policies regarding the refugee crisis.